ועדת הכספים, כנסת 20, פרוטוקול מספר 618, 2017-01-18 10:20

משה גפני: תקנות אמנת הבנק האסייני להשקעות בתשתיות (חסינויות, זכויות יתר ופטורים), התשע"ו-2016.

משה גפני: כבר אישרנו את הבנק האסייני.

<שלומית ארליך: אישרנו.

<שלומית ארליך: עכשיו אלה התקנות.

איתן ברושי: חוק עידוד השקעות הון בחקלאות.

משה גפני: אנחנו מתקדמים.

משה גפני: אני מנסה להעביר את זה.

משה גפני: זה אצלי בסדר עדיפות גבוה.

משה גפני: אני עוד לא רואה שכל כך מהר מעבירים את זה.

איתן ברושי: יש הצעה לסדר על חוק המכס והבלו.

איתן ברושי: יש החלטה להעביר את זה לכאן.

איתן ברושי: זה מתחבר לדיון הקודם על מעמד האוצר והסמכויות.

משה גפני: בסדר.

משה גפני: מי מציג את התקנות?

<אסתר פלדמן: אני.

<אסתר פלדמן: לפני כמה חודשים אושר כאן חוק אמנת הבנק האסייני שנועד ליישם את האמנה בתוך הדין הישראלי.

<אסתר פלדמן: סעיף 5(א) ו-(ב) קובע ששר האוצר יתקין תקנות באישור ועדת הכספים של הכנסת בכל הנוגע לביצוען של הוראות אמנת הבנק ומילוי התחייבויות.

<אסתר פלדמן: עכשיו אנחנו מביאים את התקנות הרלוונטיות.

<שלומית ארליך: שימי לב שבמכתב השר כתוב שזה בהתאם לסעיף 5(א), אבל בשורה הראשונה, בתוקף סמכותי, כתוב לפי סעיף 4.

<שלומית ארליך: סעיף 4 מדבר על דיווח לכנסת.

<אסתר פלדמן: כנראה שזאת טעות.

<אסתר פלדמן: החוק הכניס את סעיף 4 בשלב של האישור של החוק.

<שלומית ארליך: צריך לתקן את מספר הסעיף.

<אסתר פלדמן: אני אקריא את זה עם התיקון.

משה גפני: תקריאי בבקשה.

<אסתר פלדמן: תקנות אמנת הבנק האסייני להשקעות בתשתיות (חסינויות, זכויות יתר ופטורים), התשע"ז-2017 בתוקף סמכותי לפי סעיף 5 לחוק אמנת הבנק האסייני להשקעות בתשתיות, התשע"ו-2016, ובהסכמת שר החוץ ושרת המשפטים, אני מתקין תקנות אלה: חסינות וזכויות יתר לבנק, נגידיו, מנהליו ומחליפיהם, נשיא הבנק וסגנו, נושאי משרה בבנק, עובדיו ומומחים ויועצים המבצעים משימות מטעם הבנק או נותנים שירותים לבנק, יהיו בישראל במעמד החסינויות וזכויות היתר המפורטים באמנת הבנק והמובאים בתוספת.

<אסתר פלדמן: בתוספת יש תרגום לעברית של הסעיפים הרלוונטים באמנת הבנק שנוגעים לחסינויות וזכויות יתר.

משה גפני: אתם תרגמתם את זה?

<אסתר פלדמן: כן.

<אסתר פלדמן: הגורם האמון על כך.

משה גפני: כל הכבוד, כי אני ביקשתי חודשים שיתרגמו את הנושא של ה-פטקא ואמרתם שאתם לא יודעים.

<אסתר פלדמן: זה מישהו במשרד המשפטים שזה התפקיד שלו.

משה גפני: הייתי צריך לפנות למשרד המשפטים?

משה גפני: אני ביקשתי אז לתרגם את ה-פטקא כדי שאנשים ידעו על מה מדובר.

משה גפני: לא תרגמתם ואמרתם שאין לכם יכולת.

משה גפני: לא חשוב.

משה גפני: בעיית ה-פטקא לא נפתרה.

משה גפני: על החוקים המסובכים האלה שאתם מביאים לנו, אני אחשוב פעמיים האם אני מעביר אותם.

משה גפני: היה סיכום שיהיה תרגום, היה סיכום שבבנקים יהיה נוסח עליו צריך לחתום אבל שום דבר לא התקדם.

משה גפני: אני שמח שאתם יודעים לתרגם.

<אסתר פלדמן: אתה רוצה שנקרא את התרגום?

משה גפני: לא.

משה גפני: יש בעיה עם התקנות האלה?

<שלומית ארליך: אין בעיה.

<שלומית ארליך: רק שאלה אחת.

<שלומית ארליך: זה איזשהו סעיף סטנדרטי שעובר כאן בהתאם לחוקים שקוראים לתוכם אמנות.

<שלומית ארליך: עשינו איזושהי בדיקה והסתכלנו לגבי נותני שירותים לבנק.

<שלומית ארליך: זה משהו שלא ראינו שמופיע.

<אסתר פלדמן: זה מופיע באמנה הספציפית.

<שלומית ארליך: רק באמנה הזאת.

<אסתר פלדמן: כן.

<אסתר פלדמן: פשוט יישמנו אחת לאחת את לשון האמנה.

משה גפני: מי בעד אישור התקנות?

משה גפני: מי נגד?

משה גפני: מי נמנע?

משה גפני: בעד – 1 נגד – אין נמנעים - 1

משה גפני: אחד הצביע בעד, אני.

משה גפני: אחד נמנע, איתן ברושי.

משה גפני: התקנות אושרו.

משה גפני: תודה רבה.

<יואל נוה: הגשנו עכשיו לוועדה גם דיווח קצר בכתב על פעילות הבנק בשנה הראשונה.

<יואל נוה: זה סעיף 4 שאתם הוספתם לחוק.

איתן ברושי: גפני, אם היו אומרים את זה לפני כן, אולי הייתי יכול לתמוך.

איתן ברושי: אני לא מכיר את העניין.

<יואל נוה: הבנק הוא בנק מולטירטרלי להשקעות בתשתיות.

משה גפני: לא.

משה גפני: אני לא רוצה.

משה גפני: הגשת.

משה גפני: אין לי בעיה.

משה גפני: זה בסדר גמור.

משה גפני: אתה תראה בדיון הבא שיהיה כאן

משה גפני: שכל הזמן הממשלה מגיעה לוועדת הכספים ברגע האחרון, אחרי שעושים את כל הדברים בממשלה.

משה גפני: כתב מישהו בעיתון שגפני מעכב חתימה.

משה גפני: זאת אומרת, אני חתימה.

משה גפני: הגשת, אני מודה לך, זה בסדר.

משה גפני: אנחנו נקיים דיון.

<יואל נוה: ככל שתרצו.

איתן ברושי: גפני, אתה יודע שאף פעם אני לא משאיר אותך לבד.

איתן ברושי: אני יכול להצטרף אליך, אבל תן לו דקה.

משה גפני: בבקשה.

משה גפני: אני מאפשר לך.

משה גפני: אני רק מבקש, גם באמצעותך, בממשלה פעמים רבות, וזה עושה לי נזק כיושב ראש ועדת הכספים, מחכים עד הרגע האחרון ומביאים ברגע האחרון דברים.

משה גפני: זה לא המקרה.

משה גפני: אני לא יכול להשלים עם דבר כזה.

<יואל נוה: קודם כל אני אומר שלא הייתה כוונה לעשות שום מחטף.

משה גפני: בסדר, אבל זה הגיע עכשיו.

<יואל נוה: ככל שתרצו לעשות גם דיון בדיווח, נעשה דיון.

<יואל נוה: אנחנו לרשותכם בעניין הזה.

<יואל נוה: פשוט הכנו דיווח מיד עם סוף שנת 2016 ומצאנו לנכון להביא אותו היום.

<יואל נוה: הבנק הוא בנק שחברות בו כ-57 מדינות ויש עוד מדינות, תראו בדיווח, שרוצות להצטרף אליו.

<יואל נוה: זה בנק בינלאומי להשקעות בתשתית.

<יואל נוה: בעיקרון הוא בנק לפיתוח .

<יואל נוה: הממשלה הסינית הקימה אותו, סין הקימה אותו, וישראל חברה בו כחברה מייסדת מאז תחילת כניסתו לפעולה, בתחילת 2016.

<יואל נוה: לבנק בסופו של תהליך יהיה לו הון נזיל של עשרים מיליארד דולר באמצעותו הוא בעצם מגייס הון נוסף וילווה לפרויקטים של תשתית.

<יואל נוה: יש שורה של פרויקטים שהבנק כבר אישר להשקעות במדינות שונות באסיה.

<יואל נוה: את רוב הפרויקטים הוא עושה בשלב הזה, כי זאת תקופת ההיערכות שלו ובעצם רק עכשיו הוא מתחיל להקים את כל הפעילות שלו, בשיתוף פעולה עם מוסדות מולטילטרליים אחרים, בעיקר הבנק לפיתוח אסיה, הבנק העולמי וה-EBRD שזה הבנק האירופאי.

איתן ברושי: מי עובד מולו בישראל?

<יואל נוה: אנחנו עובדים מולו בישראל.

איתן ברושי: הממשלה?

<יואל נוה: כן.

<יואל נוה: ממשלת ישראל מחזיקה את המניות.

<יואל נוה: אני מייצג את המדינה בבנק.

<יואל נוה: אני דירקטור חלופי בבנק בתוך קבוצת המדינות שישראל שותפה בהן והמובילה בהן היא דרום קוריאה ומשותפות בה גם מונגוליה ואוזבקיסטן בשלב הזה.

<יואל נוה: אני משתתף בכל ישיבות הדירקטוריון של הבנק כדירקטור חלופי.

<יואל נוה: צריך להבין שהבנק הזה הוא בשלבי התהוות אבל הוא כבר התחיל לפעול.

איתן ברושי: מה הפרויקט שהוא עושה בישראל?

<יואל נוה: כרגע הוא לא עושה פרויקטים בישראל.

איתן ברושי: אתם צופים שהוא יעשה?

<יואל נוה: לא בהכרח כי ישראל לא זקוקה למימון של הבנק לעשות פרויקטים.

<יואל נוה: ישראל היא לא מדינה נתמכת, גם לא בבנק העולמי ובגופים אחרים, אבל כמו שתראו מהרשימה הבנק עושה פרויקטים בשורה רחבה מאוד של מדינות, בצורה גיאוגרפית רחבה ועל פני סקטורים שונים.

<יואל נוה: כרגע הוא מגייס את האנשים, בונה את המדיניות שלו ופועל בשלבים.

איתן ברושי: יותר קשרי חוץ.

<יואל נוה: גם קשרי חוץ.

איתן ברושי: גפני, תצרף אותי למאשרים את התקנות.

איתן ברושי: אני תומך.

איתן ברושי: קודם נמנעתי ועכשיו אני מצטרף למצביעים בעד.

משה גפני: בסדר.

משה גפני: אני מגיש רביזיה על אישור התקנות.

משה גפני: מי בעד אישור הרביזיה?

משה גפני: בעד – פה אחד

משה גפני: הרביזיה אושרה.

משה גפני: מי בעד אישור התקנות?

משה גפני: מי נגד?

משה גפני: בעד – פה אחד

משה גפני: התקנות אושרו פה אחד.

משה גפני: תודה.